CELEX: 32020D0965
Language: sl
Date: 2020-03-27 00:00:00
Title: Sklep Sveta (SZVP) 2020/965 z dne 27. marca 2020 o podpisu in sklenitvi, v imenu Unije, Sporazuma v obliki izmenjave pisem med Evropsko unijo in Srednjeafriško republiko o statusu svetovalne misije Evropske unije v okviru SVOP v Srednjeafriški republiki (EUAM RCA)

8.7.2020   
               
               
                  SL
               
               
                  Uradni list Evropske unije
               
               
                  L 219/1
               
            
         SKLEP SVETA (SZVP) 2020/965
         z dne 27. marca 2020
         o podpisu in sklenitvi, v imenu Unije, Sporazuma v obliki izmenjave pisem med Evropsko unijo in Srednjeafriško republiko o statusu svetovalne misije Evropske unije v okviru SVOP v Srednjeafriški republiki (EUAM RCA)
         SVET EVROPSKE UNIJE –
         ob upoštevanju Pogodbe o Evropski uniji in zlasti člena 37 navedene pogodbe v povezavi s členom 218(5) in (6) Pogodbe o delovanju Evropske unije,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 9. decembra 2019 sprejel Sklep (SZVP) 2019/2110 (1) o ustanovitvi svetovalne misije Evropske unije v okviru SVOP v Srednjeafriški republiki (EUAM RCA).
                  
               
                     (2)
                  
                  
                     Sklep (SZVP) 2019/2110 določa, da status EUAM RCA in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izvajanje in nemoteno delovanje EUAM RCA, ureja sporazum, sklenjen na podlagi člena 37 Pogodbe o Evropski uniji (PEU) in po postopku iz člena 218 Pogodbe o delovanju Evropske unije.
                  
               
                     (3)
                  
                  
                     Svet je 6. februarja 2020 odobril začetek pogajanj s Srednjeafriško republiko za sklenitev sporazuma v obliki izmenjave pisem o statusu EUAM RCA.
                  
               
                     (4)
                  
                  
                     Visoki predstavnik Unije za zunanje zadeve in varnostno politiko je v skladu s členom 37 PEU s pogajanji dosegel Sporazum v obliki izmenjave pisem med Evropsko unijo in Srednjeafriško republiko o statusu svetovalne misije Evropske unije v okviru SVOP v Srednjeafriški republiki (EUAM RCA) (v nadaljnjem besedilu: Sporazum).
                  
               
                     (5)
                  
                  
                     Sporazum bi bilo treba odobriti –
                  
               SPREJEL NASLEDNJI SKLEP:
         
            Člen 1
            Sporazum v obliki izmenjave pisem med Evropsko unijo in Srednjeafriško republiko o statusu svetovalne misije Evropske unije v okviru SVOP v Srednjeafriški republiki (EUAM RCA) (2) se odobri v imenu Unije.
         
         
            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
         
         
            Člen 3
            Ta sklep začne veljati na dan sprejetja.
         
         
            V Bruslju, 27. marca 2020
            
               
                  Za Svet
               
               
                  Predsednica
               
               A. METELKO-ZGOMBIĆ
            
         
         
            (1)  Sklep Sveta (SZVP) 2019/2110 z dne 9. decembra 2019 o svetovalni misiji Evropske unije v okviru SVOP v Srednjeafriški republiki (EUAM RCA) (UL L 318, 10.12.2019, str. 141).
         
            (2)  Glej stran 3 tega Uradnega lista.